open-index/open-wikipedia-markdown huggingface dataset:
Меморијален комплекс на хероите од Првата светска војна

**Меморијалниот комплекс на хероите од Првата светска војна** () — меморијален комплекс кој се наоѓа во Москва, Русија. Се наоѓа во округот Сокол во Северниот административен округ. Површината на паркот е 11,2 хектари.

## Историја

Претходно, она местото каде денеска се наоѓа комплексот имало. Гробиштата биле основани во 1915 година од страна на Големата војвотка Елисавета Фјодоровна. Скоро 18.000 жртви од Првата светска војна биле погребани на гробиштата. Во 1918 година Црквата на Преображението била изградена тука од страна на истакнатиот архитект Алексеј Шчусев.

Во 1925 година гробиштата биле затворени за погребувања. Во 1932 година комплексот бил претворен во парк. Сите надгробни споменици, со исклучок на еден, биле уништени. Кон крајот на 1940-тите години, Црквата на Преображението била уништена. Во исто време, во источниот дел на поранешните гробишта биле изградени и неколку згради. Во паркот подоцна биле изградени киното „Ленинград“ и две кафулиња.

За време на Перестројката многу јавни личности зборувале за заживување на споменикот во паркот. Параклисот на Преображението бил изграден повторно во 1998 година. Во 2004 година паркот го обил денешното име, а некои споменици биле поставени во исто време. Останките на големиот војвода Николај Николаевич и неговата сопруга Анастасија од Црна Гора повторно биле погребани во Параклисот на Преображението во 2015 година.

## Наводи

Категорија:Воени гробишта од Првата светска војна во Русија
Категорија:Паркови во Москва
Наше македонско (пиво)

**Наше македонско** — светло пиво, автентично подготвено според оригинален рецепт кое го произведува „Кожувчанка“ од Кавадарци.

## Вкус
Пивото се одликува со специфична балансираност со пријатна горливост и вкус, што го зголемува уживањето. Ова премиум пиво се подготвува во најсовремени услови, во Македонска пивара, под компанијата со традиција од 1995 година, Кожувчанка од Кавадарци .

## Процес на производство
Свежото наше македонско пиво во резервоарот доаѓа директно од пиварницата при што се заобиколува процесот на пастеризација и веднаш се транспортира во резервоари со контролирана температура во рок од неколку часа. Пивото од сопствена лежна визба се складира и точи преку совршено чисти садови и цевовод и има рок на користење најмногу три месеци, што му гарантира на конзументот, постојан квалитет и свежина на производот. Производствените капацитети каде што се произведува наше македонско пиво се наоѓаат во селото Мрежичко, во подножјето на Кожув, од каде се користат и свежите водни извори од кои се полни и минералната вода „Кожувчанка“.

## Пакувања
„Наше македонско пиво го има во РЕТ амбалажа од 1.5 литри и стаклена амбалажа од 0.33 и 0.5 л, како и пакување од 24*0.33 и 24*0.5л“.

## Галерија

Податотека:Наше Македонско (пиво) 01.jpg|Наше македонско пиво точено во кригли
Податотека:Наше Македонско (пиво) 02.jpg|Наше македонско пиво точено во кригли
Податотека:Наше Македонско (пиво) 03.jpg|Наше македонско пиво точено во кригли
Податотека:Наше Македонско (пиво) 04.jpg|Наше македонско пиво точено во кригли
Податотека:Наше Македонско (пиво) 05.jpg|Наше македонско пиво точено во кригли


## Наводи

Категорија:Македонски пива
Златен даб

**Златен даб** — македонско пиво произведено од Прилепска пиварница во 2000 година. Од самото појавување на златен даб, во пиварницата е инсталирана опрема за  целосно и автоматско водење на процесот на ферментација на пиво, целосн стерилно производство на пивски квасец и автоматско миење на целата опрема и инсталација.

## Галерија



Податотека:Златен даб (шишиња) 2.jpg|Златен даб во стаклена амбалажа
Податотека:Pivo Fest 2018.jpg|Точен златен даб



## Поврзано

* Златен даб (темно)

## Наводи
Категорија:Прилепска Пиварница
Категорија:Македонски пива

__ИНДЕКС__
Ајгун Казимова

**Ајгун Казимова** (Азербејџански: *Aygün Kazımova*; родена на 26 јануари 1971 година во Баку) е позната азербејџанска поп-пејачка.

## Дискографија
* 1995: *Ömrüm Günüm*
* 2000: *Aygün*
* 2001: *Sevdim*
* 2004: *Son Söz*
* 2005: *Sevərsənmi*
* 2014: *Coffee from Colombia*
* 2015: *Azərbaycan Qızıyam*
* 2015: *Səni Belə Sevmədilər*
* 2017: *S.U.S.*
* 2018: *Hardasan*

## Наводи

Категорија:Родени во 1971 година
Категорија:Луѓе од Баку
Категорија:Живи луѓе
Пилешки прсти

**Пилешки прсти**, исто така познати како пилешки** столпчиња**, **пилешки ленти** или **пилешки филети**, се пилешко месо подготвени од градните мали мускулите на кокошките. Овие ленти од бело месо се наоѓаат на двете страни на градната коска, под градите, понекогаш едноставно пилешко месо. (pectoralis major). Припремата може да се направи со обликувани парчиња, обично од пилешко месо на градите сецкано на тенки, но долги парчиња.

Пилешки прсти се подготвуваат со премачкување на пилешко месо во презла, а потоа длабоко пржење, на начин сличен на подготовка на шницла. Пилешки прсти се вообичаена закуска во САД.

## Галерија

File:Пилешки прсти со пиво 02.jpg|Пилешки прсти послужени како мезе со Пиво
Податотека:AmericanChinese_Chickenfingers.jpg|Пилешки прсти служел во Американски Кинески ресторан
File:Пилешки прсти со пиво 01.jpg|Пилешки прсти послужени со тартар сос и доматен сос


## Поврзано

* Пилешко и чипс.
* Пилешки грутки
* Список на hors d'oeuvre
* 

## Наводи

Категорија:Јадења
Категорија:Јадења од месо
Народна Република Полска

**Народна Република Полска** (полски: **Polska Rzeczpospolita Ludowa**, *PRL*) - историска полска држава во Средна Европа во период на студена војна. Постоела од 1944 година до 31 декември 1989 или до 4 јули 1989 година. По Втората светска војна бела сателитска држава на СССР.

Категорија:Историја на Полска
Категорија:Поранешни држави во Европа
Категорија:Социјалистички држави
Категорија:Комунистички држави
Категорија:Држави и територии настанати во 1947 година
Категорија:Држави и територии распаднати во 1989 година
Национална меморијална сала за паднатите Израелци

**Национална меморијална сала за паднатите Израелци** ( **National Memorial Hall For Israel's Fallen - היכל הזיכרון הממלכתי לחללי מערכות ישראל**) на Херцелска Гора во Ерусалим е иницијатива на израелското Министерство за одбрана за да ги одбележи сите воени израелски жртви на војната и еврејските борци од последиците од Холокаустот до денес. Предлогот за изградба на салата беше објавен од страна на министерот за одбрана Ехуд Барак во 2010 година. Меморијалната сала беше отворена на 30 април 2017 година.

## Спомен на Непознатиот војник
Во центарот на салата е вечен пламен посветен на непознатите војници на Израел.

## Галерија

הכניסה אל היכל הזיכרון הממלכתי לזכר חללי מערכות ישראל.jpg|
היכל הזיכרון הלאומי - כניסה.jpg|
דלת הכניסה 2 - היכל הזיכרון הממלכתי לזכר חללי מערכות ישראל 2.jpg|
פנים ההיכל - היכל הזיכרון הממלכתי לזכר חללי מערכות ישראל.jpg|
פסל אור 1 - היכל הזיכרון הלאומי לזכר חללי מערכות ישראל.jpg|
קיר מצגת - היכל הזיכרון הלאומי לזכר חללי מערכות ישראל.jpg|
חדר זיכרון מיוחד - היכל הזיכרון הלאומי לזכר חללי מערכות ישראל.jpg|
קטע מקיר הנצחה בהיכל הזיכרון הממלכתי לחללי מערכות ישראל 1.jpg|
עמדת קדיש יומית - היכל הזיכרון הלאומי לזכר חללי מערכות ישראל - 1.jpg|


## Надворешни врски

* Simulation of memorial monument. YNet 

Категорија:Херцелска Гора
Казањски кремљ

**Казањски кремљ** (; ) — главната историска тврдина на Татарстан, која се наоѓа во градот Казањ, Русија. Тој бил изградена по налог на Иван Грозни на рушевините на поранешниот замок на казањските ханови. Тврдината е прогласена за Светско наследство на УНЕСКО во 2000 година.

## Градби

Казањскиот Кремљ вклучува многу стари градби, од кои најстарата е Катедралата Благовештение (1554-62), единствената руска црква од 16 век која има шест столбови и пет апсиди. Како и многу од зградите на Казањ во овој период, тој е изграден од блед песочник, а не од тула. Познатиот архитекти Постник Јаковлев и Иван Ширјај (наречен Барма) биле поканети од царот за да го обноват Казањскиот Кремљ во камен. Катедралната камбанарија била подигната во пет нивоа по налог на Иван Грозни и била направена да личи на онаа на Иван Велики во Москва, но била отстранета од страна на Советите во 1930 година.

Најочигледно обележје е кулата Сојембике, која била изградена во времето на Петар Велики. Добро позната легенда ја поврзува кулата со последната кралица на ианскиот хан. Друга препознатлива архитектонска одлика е Кулата Спаскаја, која служи како главен влез во Кремљ.

Кулата Спаскаја е именувана по манастирот Спаски, кој порано се наоѓал во близина. Меѓу зградите на манастирот биле црквата Св. Никола (1560-тите) и Катедралата на Преображението (1590-тите). Тие биле уништени од страна на комунистите за време на владеењето на Јосиф Сталин.

Исто така од интерес се и снежно-белите кули и ѕидови, изградени во 16 и 17 век, но подоцна реновирани; џамија Кул Шариф и Куќата на гувернерот (1843-53), дизајнирана од Константин Тон, сега Палата на претседателот на Татарстан. Се верува дека палатата се наоѓа на местото на поранешната ханска палата.

Северниот ѕид на Кремљ содржи уште една позната кула - Тајната кула, така именувана бидејќи користела тајна вода. Оваа кула овозможува пешачки пристап до Кремљ и пристапот со возилото е ограничен само на итни случаи.

## Настани

Отворањето на најголемата џамија во Европа, џамија Кул Шариф, се случило на 24 јуни 2005 година. Околу 17.000 луѓе се собрале на прославата. На настанот присуствувале делегации од четириесет земји. Објектот бил реконструиран на местото каде што се претпоставува дека главната ханска џамија на Казањ се наоѓала пред 1552. Говорејќи на церемонијата, претседателот на Татарстан, Минтимер Шаимиев, рекол дека „џамијата е нов симбол на Казањ и Татарстан ... мост кој ја поврзува ... нашето минато и иднина“.

Освен џамијата, била обновена и катедралата Благовештение. На 21 јули 2005 година, на празникот на светата икона Богородица Казањска, во присуство на толпата од 10.000 аџии на чело со патријархот Алексиј Втори и Минтимер Шаимиев.

## Наводи

## Надворешни врски

*Kazan Kremlin State Museum and Historical Park (official site) 
*World Heritage Patrimony
*Pictures of Kazan Kremlin

Категорија:Светско наследство во Русија
Кремљ
Бетаметазон

**Бетаметазонот** е стероиден лек. Се користи во третманот на голем број на болести вклучувајќи ги ревматските заболувања како ревматоиден артритис и системски лупус еритематозус, кожни заболувања како дерматитис и псоријаза, алергиски состојби како астма и ангиоедем, кај предвремено родени деца за забрзување на развојот на белите дробови, Кронова болест, канцери како леукемија, и покрај флудрокортизонот за адренокортикална инсуфициенција, помеѓу другото. Може да се зема преку уста, инјекција во мускул, или да се аплицира како крем. Кога се инјектира, аниинфламаторните ефекти започнуваат за околу два часа и траат седум дена.

## Наводи

Категорија:Кортикостероиди
Категорија:Неопходни лекови според Светската здравствена организација
Категорија:Отологици
Светогорска Успенска Лавра

**Светогорска Успенска Лавра** ( — православен христијански манастир на стрмниот десен брег на Северски Донец во близина на градот Свјатогорск во Донечка област во источна Украина. Името доаѓа од околните Свети Планини.

Денес, манастирот е централен дел на Националниот парк на природата Светогори. Украинската Православна Црква (Московска патријаршија) ја прогласила за лавра во 2004 година.

## Историја

Првите пишани извори за манастирот датираат од 1627 година, иако Сигисмунд фон Херберштејн ја посетил областа уште во 1526 година. Веројатно е дека првите монаси ја населиле областа во 15 век. Во тоа време била минорна монашка заедница во дивите полиња и редовно опустошена од страна на Кримските Татари.

Во 1787 година, Катерина II го затворила манастирот. Земјите на манастирот биле секуларизирани и донирани на принцот Григориј Потемкин, вицекрал на Нова Русија. Еден од неговите наследници, Александар Михајлович Потемкин, и неговата сопруга Татјана, принцезата Галицкин, го финансирале обновувањето на манастирот, започнувајќи од 1844 година.

Пред Октомвриската револуција, манастирот поседувал работна продавница, ветерници, разновидни работилници и трговски објекти. Главната катедрала била дизајнирана од Алексеј Горностаев, која вклучувала традиционална византиска кула. Во 1922 година, манастирот бил затворен од болшевиците и бил претворен во санаториум за работниците од Донбас.

Пред Првата светска војна, манастирот бил населен со околу 600 монаси. Во текот на 1930-тите, некои од црквите биле уништени од страна на Советите, заедно со други бројни верски атракции низ Советскиот Сојуз.

По падот на Советскиот Сојуз и враќањето на независноста на Украина во 1991 година, манастирот бил обновен една година подоцна. Во 2004 година, манастирот официјално добил статус на лавра од Украинската Православна Црква. Денес манастирската заедница се состои од повеќе од 100 монаси, и секоја година бројот се зголемува.

На 25 октомври 2005 година, Народната банка на Украина издала комеморативна монета од 10 гривни на која била прикажана лаврата

## Наводи

* 
* 

## Надворешни врски
* 
* Official website
* sobory.ru — Information and pictures of the lavra
* Svyatogorskaya Blessed Virgin (photo)  
* Views of the Lavra 

Категорија:Донечка област
Категорија:Свети места
Категорија:Манастири на Украинската православна црква - Московска патријаршија
Владимир Ромашкин

200px|мини
**Владимир Иванович Ромашкин** (ерзјански: *Йовлань Оло*, руски: *Влади́мир Ива́нович Рома́шкин*, роден на 6 септември 1951, Дубенски округ, Мордовска АССР, СССР - починал на 29 август 2002 година, Саранск, Русија) — мордвински фолклорист, истражувач, музичар и документарен филмски режисер кој се смета за значајна личност во културното оживување на Ерзија. Тој исто така ја основал и музичката група Тоорама.

## Животопис

Во 1975 година, Ромашкин дипломирал на одделот за диригирање и хор во Саранската музичка школа. До 1980 година бил дел од диригентскиот и хорскиот факултет на Казанскиот Конзерваториумот, а во 1986 година бил на постдипломски студии во Мнијалие. Од 1980 до 1989 година, работел како истражувач но фолклорот и уметноста во Институтот за јазици, литература и историја на Мордовија. Во 1986 година ја објавил својата монографија „*Некои одлики на традиционалната уметност на пеењето*“ во која тој го опишал фолклорот на Каратаите во селата на Татарска АССР. Подоцна, тој станал сценарист и режисер, и со негово учество биле создадени документарните филмови *Каратау* и *Истоки*. Тој, исто така, го снимил музичкиот филм за групата Тоорама со исто име. Од 1990 до неговата смрт во 2002 година, Ромашкин бил професор по музички дисциплини на Националната школа за култура во Саранск. Можеби најпознатото дело на Ромашкин е создавањето на групата Тоорама, чиј репертоар ги вклучувал песни од локалните култури.

## Наводи

## Надворешни врски
* Некролог на Torama.ru 

Категорија:Руски музичари
Категорија:Починати во 2002 година
Категорија:Родени во 1951 година
Фритаја

мини|Фритаја
**Фритаја** (слов. *фритаја* или *фртаља*) — традиционално јадење од Истра, кое се подготвува во Хрватска и Словенија. Често се прави во пролет кога има доста свеж зеленчук и други зачински растенија, како на пр. диви шпаргли, хмељ, домати, младо лукче, голица, кои се додаваат на јајца. Може да се приготвува и во тек на целата година, но со додавање на пршута, печурки, колбаси,со бело или црно вино. Количината на состојките се одредува произволно, односно по потребите.

Името на ова јадење потекнува од млетачкиот збор *fritaia,* што значи пржен.

## Варијанти
Слично јадење познато како *fritaja* или *frtalja* е многу популарно во Западна Словенија, каде освен шпаргла се додаваат и разни зачински растенија.

## Надворешни врски

* Фритаја со диви шпаргли  (хрватски)

Категорија:Хрватска кујна
Сопарник

**Сопарник **е пита од блитва, и е специјалитет од далматинска Пољица (источно од Сплит). Ова јадење потекнува од турскиот период. Во основа е едноставно јадење, кое се состои од малку блитва, млад лук и магдонос, меѓу два слоја на едноставно подготвено тесто.
## Подготовка

Блитвата се чисти така да останат само зелените делови од листот. Се мие и се брише за да биде сува, а потоа се сече на ленти. Ѝ се додава исецкано младо лукче и исецкан магдонос, се посолува и прелива со маслиново масло.

Тестото се меси од брашно, малку сол и две лажици маслиново масло и се додава вода по потреба за да се замеси тесто. Тоа се дели на два еднакви дела и се остава на страна да отстои.

Потоа тестото се развлекува во круг полека додека не се добие тенка кора, која се префрла во соодветно тавче и од горе се става смесата од блитва и лук, и се покрива со втората кора, развлечена на истиот начин како и првата. Двете кори по ивицата од тавчето се спојуваат со виткање на горната кора под долната, горната кора се боцка со виљушка за да излезе пареата.

Се пече околу 20 минути на 200&nbsp;°C. Традицијата во Пољица е питата да се пече изворно под вршник. Се пече додека не порумени од горе. Кога ќе се извади, се премачкува уште еднаш со маслиново масло во кое е додаден истолчен лук.

Откако сопарникот (пољички зелник/пољички масленик) бил ставен на списокот на заштитени културни богатства на Хрватска, Пољачаните најавиле заштита на ова свое јадење и на ниво на ЕУ, со уште неколку автохтони јадења, специфични за овој крај, како што е младо јарешко. На 5 мај 2016 година Европската комисија го одобрила внесувањето на овој хрватски производ во регистерот на заштитените примероци со географско потекло.

## Надворешни врски

* http://www.recepti.hr/recepti/jela/soparnik/
* http://www.coolinarika.com/recept/izvorni-poljicki-soparnik/

## Наводи


Категорија:Храна
Категорија:Хрватска кујна
Категорија:Далматинска кујна
Истарска јота

мини|Чинија со јота
**Истарска јота **или само **јота** е многу популарно јадење во Истра, но и во другите делови на Хрватска. Типично е за Трст, Горица, Фурланија, и приморскиот крај. Главните состојки на јота се – грав, кисела зелка, компир, панцета, сушени ребра, а главен зачин е лукот.

Бидејќи традиционално се прави во зимскиот период ја нарекуваат уште и зимска манештра.

## Надворешни врски

* Истра на Интернет, Гастрономија: историја на јота и рецепти (англиски) 
* Категорија:Статии со надворешни врски на англиски Coolinarika.com: Истарска јота, рецепт

Категорија:Хрватска кујна
Лидингхаузен

**Лидингхаузен** () — град во округот Косфелд на сојузната покраина Северна Рајна-Вестфалија, западна Германија. Лежи на каналот Дортмунд-Емс, околу 25&nbsp;км југозападно од градот Минстер. Познат е по три замока: Лидингхаузен, Какесбек и Вишеринг.

Населбата е основана во XIII век, а стекнала право на град во 1308 г. Во 2016 г. населението броело 24.556 жители.

## Збратимени градови
Лидингхаузен е збратимен со следниве градови:
*  Дирфилд, Илиноис, САД  
*  Ниса, Ополско Војводство, Полска
*  Таверни, Ил де Франс, Франција

## Наводи

## Надворешни врски

* Портал на Лидингхаузен 

Категорија:Косфелд (округ)
Категорија:Вестфалија (покраина)
Длабоко грло (филм од 1972)

мини|Филмскиот постер
**Длабоко грло** (англиски: *Deep Throat*) - американски порнографски филм од 1972 година, во режија на Џерард Дамијано. Главната улога ја толкува Линда Лавлејс.

## За филмот
„Длабокот грло“ е филм без естетски и политички амбиции, но неговиот шарм се должи на валканиот, но луциден хумор, на визуелната досетливост и на оригиналната музичка подлога. Филмот започнал да се прикажува во една кино-сала за возрасни, на Менхетен, без никаква реклама, но усните препораки придонеле за голема популарност на филмот, кој почнал да се прикажува и во редовните кино-сали, иако бил забранет во поголемиот дел од САД и во многу земји во светот. Со текот на времето се појавиле критики и анализи во специјализираниот филмски печат, а филмот станал глобален културен и општествен феномен и станал предводник на златната ера на порнографските филмови. Големото значење на овој филм се состои во тоа што поттикнал бројни општетсвени дебати за сексуалните слободи, за слободата на уметничкото изразување, за цензурата, за односите меѓу филмот и популарната култура и за други теми. Исто така, голем број познати личности (Труман Капоти, Френк Синатра, Џек Николсон, Мартин Скорсезе, Брајан де Палма, Ворен Бити) отворено признале дека го гледале овој филм. Филмот бил снимен со буџет од 25.000 долари, а се проценува дека донел вкупна заработка од над 100 милиони долари, кои завршиле кај мафијата која била директно вклучена во продукцијата и дистрибуцијата на филмот.

## Наводи

Категорија:Американски филмови
Категорија:Филмови на англиски јазик
Категорија:Филмови на Џерард Дамијано
Категорија:Филмови со Линда Лавлејс
Категорија:Филмови од 1972 година
Категорија:Порнографски филмови
Френк Капра

**Френк Расел Капра** (, ; Бизаквино, Сицилија, 18 мај 1897 — Ла Кинта, 3 септември 1991 година) — американски филмски режисер, сценарист и продуцент од италијанско потекло.

## Животопис

### Основни податоци
Френк Расел Капра е роден на 18 мај  1897 година, во местото Бизаквино во Сицилија (Италија) како Франческо Розарио Капра. Неговото семејство емигрирало во 1903 година во Америка. Живеел во Лос Анџелес, Калифорнија , каде што дипломирал и станал инженер на хемијата. Учествувал во Првата светска војна, во 1920-тите години. Станал американски граѓанин и зел име, Френк Расел Капра. Двапати бил во брак. Неговата прва сопруга била Хелен Хауел, од која зе развел во 1927 година.  Втора негова сопруга била Лу Капра, со која тој имал четири деца. Умрел на 3 септември 1991 година, на 95 години.

## Филмска кариера
Тој не можел да најде работа во својата специјалност и почнал да пишува сценарија. Голем успех постигнал со филмот „Трамп, Трамп, Трамп“ од 1926 година. До 1929 режирал само неми филмови. Првиот звучен филм, кој тој го режирал е „Аферата на Донован“ (1929) за студиото „Колумбија“. Последниот филм кој тој го режиирал е „Шешир полн со чуда“ (1961). Исто така, тој пишувал и сценарија и работел како продуцент.

### Филмографија
* „Скитник, скитник, скитник“ (1926)
* „Аферата на Донован“ (1929)
* „Дами за задоволство“ (1930)
* „Дожд или светлост“ (1930)
* „Дирижабл“ (1931)
* „Чудотворка“ (1931)
* „Платинестата русокоса“ (1931)
* „Забрането“ (1932)
* „Американско лудило“ (1932)
* „Горкиот чај на генералот Јен“ (1933)
* „Се случи една вечер“ (1934)
* „Господинот Дидс оди во градот“ (1936) 
* „Изгубениот хоризонт“ (1937)
* „В гроб ништо не носиш“ (1938)
* „Господинот Смит оди во Вашингтон“ (1939)
* „Запознајте го Џон Доу“ (1941)
* „Животот е прекрасен“ (1946)
* „Шешир полн со чуда“ (1961)

## Наводи

## Надворешни врски

* (англиски) 


Категорија:Статии со надворешни врски на англиски
Категорија:Родени во 1897 година
Категорија:Починати во 1991 година
Категорија:Американски режисери
Категорија:Италијански режисери
Категорија:Римокатолички христијани од САД
Категорија:Американци од Првата светска војна
Категорија:Американци од Втората светска војна
Категорија:Апсолвенти на Калифорнискиот технолошки институт
Вишеградски собир

Првиот **Собир во Вишеград** бил собир меѓу чешкиот крал Јован Луксембуршки (чеш. *Jan Lucemburský*), унгарскиот крал Карло Роберт (унг. *Károly Róbert*) и полскиот крал Казимир III Велики (пол. *Kazimierz III Wielki*) во Вишеград (Унгарија), во 1335 година, на кој тие формирале анти-Хабсбуршка алијанса. Трите владетели се согласиле да создадат нови трговски патишта со цел да ја заобиколат Виена и да добијат полесен пристап до другите европски пазари.

На овој собир, исто така, било договорено да сите ја признаат чешката власт над Војводството Шлеска. Чешките кралеви и порано ја држеле оваа област под своја власт, а формално/де јуре имале и превласт над полската круна. Во замена за ова признание, чешкиот крал Јован Луксембуршки се откажал од полската круна, која ја предал на Казимир III, а исто така добил паричен надоместок од 20.000 прашки гроша. На овој начин, војводството Шлеска останало дел од Чешка сè до 1742 година, кога најголем дел од територијата била освоена од страна на Прусија. Оваа територија потоа станала дел од Полска, по Втората светска војна во 1945 година, додека мал дел сѐ уште ѝ припаѓа на Чешка.

Во 1339 година се одржал втор собир, на кој се избирал новиот претстолонаследник на Полска.

## Поврзано

* Собирот во Вишеград (1339)
* Вишеградска група
* Тренчински договор
* Намисловски договор

## Наводи


## Надворешни врски

* RÁCZ, György. Вишеград 1335 &#x5B;онлајн&#x5D;.  Братислава: Меѓународен Фонд на Вишеград, 2009, [cit. 2013-08-02]. On-line книга . (CZ, SK, HU, PL, EN, латински)

Категорија:Среден век
Категорија:14 век во Европа
Кремпита

мини|Познатата ''бледска кремшнита''|261x261пкс**Кремпита** (босански: *кремпита*, хрватски: *kremšnita*, унгарски: *krémes*, полски: *kremówka*, романски: *cremșnit* или *crempita*, српски: *кремпита/krempita*, словачки: *Krémeš*, словенечки: *kremna rezina* или *kremšnita*) е вид на колач, популарен во неколку земји на Средна Европа. Постојат многу разни регионални варијанти на овој колач, но сите имаат иста основа - долна кора од лиснато тесто со слој на крем од матени јајца и матена слатка павлака, покриено со кора од лиснато тесто посипана со прав шеќер.
## Во различни земји
мини|Кремпита|263x263пкс

### Во Хрватска
Во Хрватска се посебно популарни две варијанти на кремпита: самоборска кремшнита, наречена по градот Самобор, и загрепска кремшнита, наречена по главниот град Загреб. Популарната Самоборска кремшнита се одликува со тоа што има кора од лиснато тесто во основата, на која се става крем од јајца и завршува со шам од белки посипани со шеќер во прав. Загребската кремшнита ги содржи истите слоеви, само што завршува со карактеристичен чоколаден прелив наместо кора од лиснато тесто. Класичниот рецепт за самборска кремшнита се смета дека е пронајден од страна на Ѓуро Лукачиќ во раните 1950-ти години, врз основа на различни претходни варијанти од асортиманот на кондиторски производи во Загреб.

### Во Словенија
Во Словенија овој колач е асоциран со градот Блед - познато алпско туристичко одредиште во северозападниот дел на Словенија. Рецептот за колачот е донесен во локалниот хотел Парк од слаткарот Иштван Ковачевиќ во 1953 година. До октомври 2009 година направени се 10 милиони парчиња од овој колач.

### Во Србија, Босна и Херцеговина
мини|Познати Которске кремпите, со три слоја тесто и два слоја крем
Во овие земји колачот е познат под името кремпита и се состои од два слоја на лиснато тесто меѓу кое има густ крем од јајца. Сличен рецепт, но само со полнење од шам со белки, се вика шампита.

### Во Црна Гора
Најпознати во Црна Гора се Которске кремпите. Освен оригиналниот рецепт, тие се разликуваат од другите кремпитати бидејќи се направени со три слоја тесто и два слоја крем. Секоја година, фестивалот „Которска пашта“ се одржува во Котор, посветен на оваа деликатес.

### Во Полска
Полската варијанта на кремпита е позната под името наполеонка.

## Нутрициони вредности
Нутриционите вредности се дадени за едно од 6 парчиња готова кремпита, направена од 250 гр замрзнато лиснато тесто и околу 1 кг крем. Се разбира, вредностите може да варираат, што зависи од квалитетот и количината на употребените состојки.

## Наводи

Категорија:Балканска кујна
Категорија:Блед
Категорија:Босанска кујна
Категорија:Хрватска кујна
Категорија:Германска кујна
Категорија:Српска кујна
Категорија:Македонска кујна
Категорија:Колачи
Алатир (река)

**Алатир** () – река во Русија, во Мордовија. Таа е лева е притока на реката Сура.

Алатир е долг 296 км. Подрачјето на неговиот басен изнесува 11.200 км2. Во ноември Алатир замрзнува и останува замрзнат сè до април. На брегот на оваа река се наоѓаат градовите Ардатов и Алатир.

Изворот е околу 10 километри западно од градот Первомајск. Реката тече на исток. Алатир се влева во реката Сура на северната периферија на градот Алатир. Реката тече низ северниот дел на Приволшката Висорамнина, во шумовито подрачје. Најголемите шумски предели се наоѓаат на левиот брег. Десниот брег под селото Мадаево е скоро без дрвја.

## Наводи

## Надворешни врски

Категорија:Реки во Русија
Категорија:Реки во Нижегородска Област
Категорија:Реки во Мордовија
Категорија:Реки во Чувашија
Лицитар

мини|Изложбено-продажен штанд со лицитарски колачи во Чаковец|295x295пкс
**Лицитар **е шарено-украсен колач од слатко тесто, кој традиционално се произведува во средишниот и низинскиот дел на Хрватска. Слаткарите кои го прават овој колач најчесто прават и други слатки од овој тип, како разни медењаци, напитоци од мед (медица, гвирц), свеќи, други ситни поклони направени од восок, и обично ги продаваат на панаѓури. Порано тестото се ставало во специјални, рачно направени, дрвени калапи, за да ја добијат саканата форма, а денес тоа се прави во лимени калапи, потоа се печат и бојат со овошни бои (црвена, жолта, зелена и бела) и се украсуваат со шеќерни украси, огледалца и слично. Лицитарското колаче најчесто се прави во облик на срце, венец, птица, коњ и друго.

Оваа традиција на правење на лицитарски колачи е запишана во пописот на нематеријалното културно наследство на УНЕСКО на 15 јануари 2010 година.
мини|Лицитари од Самобор (Етнографски музеј во Загреб)|298x298пкс

## Историја
Традицијата на изработка на лицитари започнала уште во средниот век, а во 16-ти и 17 век, во многу европски манастири, се правеле слични колачи и медењаци со помош на дрвени калапи. Во источноалпскиот регион, изработка на вакви колачи брзо прераснала во слаткарски занает кој подоцна се проширил и на други подрачја на Средна Европа и во панонските делови на Хрватска. Во 18-ти и 19 век, во градовите Загреб, Карловац, Копривница, Самобор, Вараждин, лицитарите биле видни слаткари и нивните производи биле омилени кај луѓето од сите сталежи.

## Денес
Обичајот да се дарува лицитар, со кој момчињата искажуваат љубов и верност кон девојките, како и украсувањето на божиќното дрво со ситни лицитарски колачиња, е длабоко вкоренет во хрватската култура (балетот Лицитарско срце од К. Барановиќ). Денес колачот лицитар е национален симбол и се продава како автохтон хрватски традиционален сувенир.

## Поврзано
мини|295x295px|Лицитарски срца

* Хрватско културно наследство
* Духовно културно наследство
* Нематеријално светско наследство
* Лицитарско срцето (балет)

## Наводи


## Надворешни врски

* Правење на лицитари  видео на kultura.hr

Категорија:Хрватска кујна
Категорија:Десерти
Декларација за независност на Естонија

**Естонската декларација за независност**, исто така позната како **Манифест на народите на Естонија** (естонски: *Manifest Eestimaa rahvastele*) — основачки акт на Република Естонија од 1918 година. Се прославува на 24 февруари, како национален ден или Денот на независноста на Естонија.

Декларацијата била изготвена од Комитетот за спас на Естонија, избран од старешините на Провинцискиот парламент на Естонија. Првично требало независноста да биде прогласена на 21 февруари 1918 година, но итото било одложено до вечерта на 23 февруари, кога бил објавен манифестот и јавно се прочитал во Перну. Наредниот ден, 24 февруари, манифестот бил отпечатен и дистрибуиран во главниот град Талин.

## Историски контекст

За време на Првата светска војна, по повлекувањето на руските војници и приближувањето на германските сили до Естонија, Комитетот за спас на Естонскиот национален совет, ја прогласил независноста на Естонија на 24 февруари 1918 година. Германското Царство не ја признала новата Република Естонија. Сепак, по поразот на Централните сили во Првата светска војна во ноември 1918 година, Германија ги повлекла своите војници од Естонија и формално ја предала власта во Естонија на Естонската привремена влада на 19 ноември. Во следниот период следела руската болшевичка инвазија и Естонската војна за независност. На 2 февруари 1920 година, Тартскиот договор бил потпишан од Република Естонија и болшевичката Русија.  Република Естонија добила меѓународно признание и станала членка на Лигата на народите во 1921 година..

## Наводи

## Надворешни врски
* Estonian Declaration of Independence, 24 February 1918 at www.president.ee

Категорија:Историја на Естонија
Естонија
Млинци

мини|253x253px|Млинци со печено пилешко во сос
**Млинци **(македонски: јувки или кори) се тестенини во хрватската и словенечката кујна, кои се користат како прилог, најчесто со печено месо од живина.

Млинците се прават од пченично брашно, сол и вода (понекогаш се додаваат и јајца и маснотија), тестото се остава да отстои кратко време, а потоа тенко се сука (околу 1 милиметар). Добиените кори се печат во рерна или на жешка плоча од шпорет. Така спремени можат да стојат и подолго време, ако се чуваат на суво место. При подготовка се кршат (на пр. на парчиња од 5 см) и потоа се преливаат со врела солена вода, или супа, а може да се додаде и сосот од печењето. Млинците брзо ја впиваат водата и омекнуваат, а вишокот на водата се цеди за да не станат премеки.

Најчесто се служат со печена мисирка, патка или гуска. Печена мисирка со млинци е познат хрватски специјалитет, посебно во Загорје и Славонија. Во Словенија  печена патка или гуска со млиници традиционално се јаде на денот на Свети Мартин, кој се паѓа на 11 ноември. Во Србија млинците најчесто се приготвуваат во Војводина, каде се служат со свинско или со пилешко месо во сос од павлака. Во Македонија се прави сличен тип на домашни тестенини кои се нарекуваат различно во различни региони: јувки или кори, со таа разлика што не се потпечуваат, туку се сушат на сонце. Во Македонија се служат најчесто како посебно јадење заедно со сирење.

## Надворешни врски

* Хрватски рецепт за печена мисирка со млинци<br /> (хрватски)
* Словенечки рецепт за патка со млинци (англиски)

Категорија:Хрватска кујна
Категорија:Словенечка кујна
Категорија:Тестенини
Категорија:Зборови што ги нема во ТРМЈ
Кукри

мини|десно|320п|Пример на полиран Кукри нож
**Кукри** или **Кукури** () — непалски нож со внатрешно закривено сечило, слично на Мачета, користен и како алат и како оружје во Непал. Традиционално овој нож бил и во многу случаи сè уште е основна алатка на Непалците. Истиот е карактеристично оружје на војската на Непал, како и Гуркшките воени единици во војските на Непал, Британија, Индија и нивните единици низ разни делови на светот, до толку што ножот може да се сретне и под името „Гуркшко сечило“ и „Гуркшки нож“. Овој Кукри нож често се среќава во непалската хералдика и се користи во многу традиционални ритуали меѓу кои и свадбени церемонии.

Категорија:Непалска култура
Категорија:Остро оружје
Категорија:Национални симболи на Непал
Гурки

мини|десно|Првиот баталјон на полкот 1-ви Гуркшки пушки на Индиската армија додека заземаат позиции во близина на симулиран борбен град за време на воена вежба
**Гурки**, **Горки** или **Горкали** () — војници од непалска народност кои се регрутирани во војските на Британија, Непал, Индија или пак во организациите како Гуркшки контингент во Сингапур, а исто така и во мировните сили на Обединетите нации и во разни воени зони низ целиот свет. Од историски аспект, термините „Гурка“ и „Горкали“ биле синоними за „Непалец“ кој потекнува од ридовите на Гуркшкото кралство преку кое тогаш новоформираното Кралство Непал се проширило под власта на кралот Притхви Нарајан Шах. Се претпоставува дека тие се крстени по хиндушкиот војник-светец Гуру Горакханат кој имал и историски храм во областа Горка во централен Непал.

Гурките обично се поврзуваат со симболичниот традиционален непалски нож Кукри и имаат репутација на бестрашна војна моќ. Поранешниот шеф на Индиската армија Сем Манекшоу еднаш изјавил дека „ако некој маж вели дека не се плаши да умре, или лаже или е Гурка“.

Категорија:Непалци
Категорија:Непалска култура
Катедрала „Св. Андреј“ - Пицунда

**Катедралата „Св. Апостол Андреј“**, исто така позната како **Катедрала Пицунда** или **Патријаршијска катедрала** () — грузиска православна катедрала која се наоѓа во Пицунда, во Гагриска област, во де факто независна Република Абхазија, меѓународно признаена како дел од Грузија. Катедралата моментално се користи од страна на Абхазиската православна црква и служи како седиште на тоа тело, иако оваа употреба е оспорена од страна на Грузија и се смета за неправилна од страна на источноправославната заедница.

Катедралата Пицунда била изградена кон крајот на 10 век од страна на кралот Баграт III. Служела како седиште на грузискиот православен католикосат на Абхазија до крајот на 16 век, кога Абхазија паднала под османлиска хегемонија. Според францускиот патник Жан Чардин, католикосот кој повеќе не живеел во Пицунда, еднаш годишно ја посетувал катедралата со свикување на епископите и принцовите за да изврши миса. Катедралата била реконструирена во 1869 година кога Абхазија веќе била дел од Руското Царство.

Основата на катедралата е правоаголна со вкрстена купола, три кораби и три апсиди, обликувани како правоаголник со продолжени полукружни апсиди. Катедралата е препознатлива по својата импресивна големина, достигнувајќи височина од 29 метри (вклучувајќи ја и куполата), долга 37 метри и широка 25 метри, додека ѕидовите се дебели до 1,5 метри. Ѕидовите се составени од наизменични редови од камен и тула, типична техника за доцно-византиската архитектура. Катедралата содржи остатоци од ѕидното сликарство од 13 и 16 век. Грузискиот ракопис од четирите евангелија од 12 век, кој се наоѓал во катедралата од 1830 година, сега се чува во Грузискиот национален центар на ракописи во Тбилиси.

## Галерија

File:Abkhasie. Basilique de Pijzjounda. (1847).jpg|
File:Pitsunda Cathedral window.jpg|
File:Organ in Pitsunda.jpg|


## Наводи

*

## Надворешни врски
*Photos of the Pitsunda Cathedral
*Photos and background information 
* Organ of Pitsunda. Official site 

Категорија:Грузиски православни катедрали
Категорија:Цркви од 10 век
Ричард Карапас

**Ричард Антонио Карапас Монтенегро** (; р. ) — еквадорски професионален друмски велосипедист, кој вози за UCI World Tour екипата .

Во јуни 2019 година, Карапас ја освоил Џиро д’Италија 2019, станувајќи прв еквадорски возач кој победил на трката. Има прекар „Локомотива“ (*La Locomotora*).

## Кариера

[мини|лево|Карапас ја носи розовата маичка на [Џиро д’Италија 2019]]

Бил именуван во почетниот состав за Вуелта а Еспања 2017, каде завршил на 36. место во генералниот пласман.

Во мај 2018 година бил именуван во почетниот состав за Џиро д’Италија 2018. Ја освоил осмата етапа на трката, станувајќи прв еквадорски велосипедист кој освоил етапа на некоја голема трка.

Карапас возел на Џиро д’Италија 2019. Ја освоил четвртата етапа по доцен напад. Повеќе падови се случиле на неколку километри пред целта, поради што неколку возачи паднале. Меѓу зафатените возачи бил фаворитот Том Димулен (), кој на крајот ја завршил етапата четири минути зад многу други фаворити. На етапата 13, Карапас нападнал и бил пуштен од другите двајца фаворити за победа, Винченцо Нибали и Примож Роглич. По етапата, доцнел две минути зад Роглич. На етапата 14, Карапас уште еднаш нападнал и остатокот од фаворитите уште еднаш го пуштиле, правејќи скоро две минути разлика со нив за одлучувачка етапна победа. Карапас успешно го одбранил своето водство остатокот од трката за победа на Џиро д’Италија. Карапас станал прв еквадорски возач кој освоил голема трка и втор јужноамерикански возач кој го освоил Џиро, по Колумбиецот Наиро Кинтана во 2014 година.

На 2 септември 2019 година било објавено дека Карапас ќе се приклучи на  за сезоната 2020 со тригодишен договор.

## Достигнувања

;2010
: 1. 20п Национално јуниорско друмско првенство
;2013
: 1. 15п Панамериканско друмско првенство под 23 години
: 2. Краен пласман Вуелта ал Еквадор
;2014
: 2. Краен пласман Вуелта ал Еквадор
;2015
: 1. 20п Краен пласман Вуелта а Колумбија под 23 години
::1. Етапа 3
::1. Етапа 4
: 1. Етапа 4 Класико РСН
;2016
: 1. 20п Краен пласман Вуелта а Навара
::1. Етапа 2
;2017
: 2. Краен пласман Рут ди Сид
::1. 20п Пласман за млад возач
: 2. ГП Индустрија & Артиџанато ди Ларчано
: 4. Краен пласман Вуелта а Кастиља и Леон
: 6. Краен пласман Вуелта а ла Комунидад де Мадрид
;2018
: 1. 20п Краен пласман Вуелта а Астурија
::1. Етапа 2
: 3. Краен пласман Сетимана Интернационале Копи е Бартали
: 4. Краен пласман Џиро д’Италија
::1. Етапа 8
: 5. Сиркуито де Гечо
;2019
: 1. 20п Краен пласман Џиро д’Италија
::1. Етапа 4
::1. Етапа 14
: 1. 20п Краен пласман Вуелта а Астурија
::1. 20п Бодовен пласман
::1. Етапа 2
: 3. Краен пласман Вуелта а Бургос
: 6. Краен пласман Вуелта а а Сан Хуан
: 9. Краен пласман Трка Колумбија
;2020 
: 1. Етапа 3 Трка околу Полска
: 6. Краен пласман Вуелта а Бургос

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Родени во 1993 година
Категорија:Живи луѓе
Категорија:Еквадорски велосипедисти
Категорија:Еквадорски етапни победници на Џиро д’Италија
Категорија:Победници на Џиро д’Италија
Категорија:Велосипедисти на Летните олимписки игри 2020
Бодо Илгнер

**Бодо Илгнер** (; роден на 7 април 1967 година) — пензиониран германски фудбалер, кој настапувал како голман.

Во текот на својата кариера тој играл за Келн и Реал Мадрид, и и помогнал на Западна Германија на Светското првенство 1990 година во Италија, каде што тој станал првиот голман кој успеал да ја сочува мрежата во чиста состојба во финалето.

## Клупска кариера

Категорија:Фудбалери на ФК Келн
Категорија:Родени во 1967 година
Категорија:Фудбалери на Светско првенство 1994
Категорија:Фудбалски голмани
Категорија:Фудбалери од Бундеслигата
Категорија:Фудбалери освојувачи на Светско првенство
Категорија:Германски фудбалери
Категорија:Фудбалери од Ла Лига
Категорија:Живи луѓе
Категорија:Фудбалери на ФК Реал Мадрид
Категорија:Луѓе од Кобленц
Енрико Барбин

**Енрико Барбин** (; р.  во ) — италијански професионален друмски велосипедист, кој вози за професионалната континентална екипа .

## Достигнувања

;2010
: 3. Меморијал Рино Фјори
;2011
: 1. Етапа 1 Џиро дел Венето
: 4. Џиро дел Белведере
: 6. Копа дела Паче
: 10. Гран Премио ди Поџана
;2012
: 1. Трофео Алчиде Дегаспери
: 1. Етапа 1 Копа деле Национи
: 1. Етапа 6 Џиробио
: 2. Џиро дел Белведере
: 3. Копа дела Паче
: 3. Пиколо Џиро ди Ломбардија
: 7. ГП Индустрија Артиџанато е Комерчо Карнагезе
: 7. Трофео Џанфранко Бјанкин
: 8. Руота д’Оро
;2013
: 4. Рома Максима
: 8. Краен пласман Трка околу Словенија
;2014
: 9. Гран Премио дела Коста Етруски
: 10. Краен пласман Трка околу Турција
;2015
: 7. Краен пласман Трка околу Турција
: 7. Меморијал Марко Пантани
;2017
: 1. Етапа 6 Тур де Лангкави

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Родени во 1990 година
Категорија:Живи луѓе
Категорија:Италијански велосипедисти
Професор Балтазар

мини|363x363px|Џиновска макета на Професор Балтазар во Загреб***Професор Балтазар ***е серија на цртани филмови за деца, за стариот истражувач Професор Балтазар. Снимена е во периодот од 1967 до 1978 година во Загреб. Серијата има вкупно 57 епизоди, а секоја трае од 5 до 10 минути. творец на овој популарен цртан филм е познатиот аниматор Златко Гргиќ.

Серијата и до ден денес останала најуспешниот проект на Загрепската школа за цртани филмови. Освен творецот на ликот на Професор Балтазар, Златко Гргиќ, во целиот проект учествувал тим од околу 20 луѓе, меѓу кои биле: Анте Зинановиќ, Павао Шталтер, Борис Колар, Милан Блажековиќ и Златко Боурек. Музиката за цртаниот филм ја компонирал Томица Симовиќ. Името Балтазар на симпатичниот, стар, полн со позитивна енергија научник, кој со задоволство на многу инвентивен начин  ги решава проблемите на своите сограѓани, му го дал Павао Шталтер.

Серијата брзо станала многу популарна и во тогашна Југославија, а и во светот вклучувајќи ги: Велика Британија, Германија, Холандија, Финска, Франција, Израел, Италија, Данска, Норвешка, Нов Зеланд, Португалија, Романија, Шведска, Шпанија, Иран, Грција, Канада и Зимбабве. Од 1971 до 1973 година, бил прикажуван и во САД на ABC во детската програма Curiosity Shop. Во 1980 година бил прикажуван во САД на Pinwheel, и на ABC во Австралија.

Во 2005 година почнало снимање на нови продолжетоци на овој култен цртан филм.

## Епизоди
мини|449x449пкс|Трамвај со слика на Професорот Балтазар во Загреб

### Сезона 1

* Изумител на чевли
* Ханибалови Алпи 
* Подемот и падот на Хорацие 
* Летечкиот Фабијан 
* Маестро Коко 
* Мартин на врвот
* За глувчето и саатите
* Роденденска приказна
* Среќа за двајца 
* Тетки Плетки 
* Јајцемат на Виктор
* Ветровита приказна 
* Ѕвезден квартет

### Сезона 2

* Алфред, ноќниот чувар
* Бим-Бум
* Волшебниот колач
* Докторот за животни
* Виножитото на Професор Балтазар
* Фигаро Хоп
* Кројачот Силвестер
* Ледено жешко
* Кукли без коса
* Облачна приказна
* Проблем со несмасност
* Звонко камбанарот
* Најголемиот снешко

### Сезона 3

* Ушите на Амадеус
* Драма околу цвеќиња
* Пиратски проблем
* Незгодите на лавот
* Максол
* Ѕверот Фу Фу
* Облачно со караници
* Пепино Цицероне
* Пингвинот Чарли
* Стоногалката Босица
* Свирка за Мирко
* Пожарникарска приказна
* Весел мост

### Сезона 4

* Балтазаровата љубов
* Балтазаровиот саат
* Хумористична приказна
* Два цилиндра
* Икавица
* Изгубениот зајак
* Криенка
* Кловнот Даниел
* Чевларот Кроко
* Оперската ѕвезда
* Пингвинот Аксел
* Работата си е работа
* Птици
* Спортски живот
* Шампион
* Улични свирачи
* Големото 'рчење
* Виолета и Франц
* Ветерница
* Воздух

## Наводи


Категорија:Хрватски телевизиски серии
Категорија:Анимирани телевизиски серии
Категорија:Југословенска култура
Раштански Поток

**Раштански Поток** — поток, односно мал непостојан водотек, кој протекува низ селото Раштак во подножјето на Скопска Црна Гора, северно од Скопје. Извира во дол, на надморска височина од 1550 метри јужно од врвот Свински Камен помеѓу гребенот Раштански Рид на исток и врвот Бел Камен на запад по што во југоисточен и јужен правец во полноводен и постојан водостој тече сè до самото село Раштак. Под селската црква излегува од селото и повторно како повремен водотек тече низ дол во ридестиот раб на Скопската Котлина, каде се губи и завршува на надморска височина од 315 метри западно наспроти Црешево

## Наводи

Категорија:Потоци во Македонија
Рапска торта

**Рапска торта **или торта од Раб е традиционална хрватска торта која потекнува од островот Раб. Главните состојки на тортата се бадемите и задарскиот ликер од вишни - мараскино. Тортата се обликува во карактеристична спирална форма. Подготвувањето на оваа торта трае три дена.

## Историја
Изворниот рецепт потекнува од 12 век. Спрема легендата тортата била за првпат послужена 1177 година, на папата Александар III, кога го посетил Раб за да ја благослови тамошната катедрала Вознесение на Маријана.

Оригиналниот рецепт го сочувале калуѓерките на манастирот Свети Антун Падовански и бенедиктански сестри од манастирот Свети Андреа, а подоцна легендата за тортата се проширила по целото Средоземје. И до ден денес оваа торта се прави и послужува во Венеција каде овој рецепт е донесен пред три века. И таму, како и на Раб, оваа торта се прави за најголемите празници.

Во минатото тортата се правела само кај најбогатите семејства затоа што била исклучително скапа, бидејќи во нејзината изработка се трошат околу еден килограм исчистени бадеми.

## Наводи


## Надворешни врски
* Рецепт на мрежното место Made in Croatia

Категорија:Хрватска кујна